**Narva Linnavalitsus korraldab avaliku konkursi Narva Linna Arenduse ja Ökonoomika Ameti direktori ametikoha täitmiseks**

Narva Linna Arenduse ja Ökonoomika Ameti direktori ametikoha eesmärgiks on ameti juhtimine ja panustamine Narva linna arengusse

**OTSIME:** linna arendajat, projektide asjatundjat ja hea juhtimiskogemusega inimest.

**Ootused kandidaadile:**

* hea suhtleja ja läbirääkija
* soovitatav kogemus ehitus- ja/või arendusprojektide valdkonnas;
* kasuks tuleb riigihangete korraldamise kogemus, lisaks oskus töötada EU struktuurfondidega;
* erinevate rahastusallikate tundmine;
* hea arvutikasutamisoskus;
* koostööoskus ja kaasamisvalmidus;
* kohusetundlikkus, otsustus- ja vastutusvõime, pingetaluvus, sealhulgas vastutus oma kohustuste õigeaegse ja täpse täitmise ning kvaliteedi ja tulemuslikkuse eest.

**Teenistusülesannete kirjeldus:**

* Juhib ameti tegevust ja panustab Narva linna arengusse, projektidesse ja uute arengu- suundade leidmisse.
* Esindab ametit kõikides toimingutes, tegevustes ja tehingutes, mis on vajalikud ameti ülesannete täitmiseks (ka riigiasutustes, KOV asutuses ja juriidiliste ning füüsiliste isikute suhtes oma pädevuse piires).
* Juhib arendusprotsesse ameti valdkondade pädevuses.
* Vastavalt ameti koosseisule nimetab ametisse ja vabastab ametist Narva Linna Arenduse ja Ökonoomika Ameti ametnikke ning sõlmib, muudab ja lõpetab töölepinguid ameti teenistujatega.
* Täidab muid ülesandeid, mis on talle pandud linna õigusaktidega, linnapea poolt või vastavalt linnavalitsuse liikmete tööjaotusele linnavalitsuse liikmete poolt.

**Nõuded kandidaadile:**

* Kõrgharidus (soovitatav magistrikraad majanduse või äri- või rahanduse erialal);
* Vähemalt viieaastane juhtimiskogemus avalikus sektoris;
* Teadmised kohaliku omavalitsuse korraldusest, seda reguleerivatest õigusaktidest ning oma töövaldkonna reguleeritavatest õigusaktidest ja parimast praktikast ning oskus neid teenistusülesannete täitmisel rakendada;
* Eesti keele valdamine C1-tasemel, väga hea inglise keele oskus ja vene keele oskus.

Narva Linna Arenduse ja Ökonoomika Ameti direktori [ametijuhendiga](https://www.narva.ee/documents/29877749/31261020/2021_AJ_Narva_AOA_direktor.pdf/03d59915-9761-4878-9d86-ebddbd1c752f) on võimalik tutvuda Narva linnavalitsuse [kodulehel](https://www.narva.ee/uldinfo) ja ameti põhimäärusega – Riigi Teataja [veebilehel](https://www.riigiteataja.ee/akt/412092019004?leiaKehtiv).

**Kandideerimiseks esitada järgmised dokumendid:**

* sooviavaldus;
* CV (elulookirjeldus koos soovitustega);
* allkirjastatud kinnitus, et kandidaat vastab ametikohale astumiseks seaduses sätestatud nõuetele;
* haridust tõendava dokumendi koopia;
* isikut tõendava dokumendi koopia;
* lühiessee (A4) „Narva linna peamised arengu võimalused 2023.-2035.a“.

Dokumendid esitada hiljemalt **07.oktoober 2022.a** digitaalallkirjastatult e-posti aadressil konkurss@narva.ee märgusõnaga „NLAÖA direktor".